DA Den Europæiske Unions Tidende L 255/141

EUROPA-PARLAMENTETS AFGØRELSE

af 23. april 2009

om decharge for gennemførelsen af budgettet for Det Europæiske Center for Udvikling af Erhvervsuddannelse for regnskabsåret 2007

(2009/655/EF)

EUROPA-PARLAMENTET,

— der henviser til det endelige årsregnskab for Det Europæiske Center for Udvikling af Erhvervsuddannelse for regnskabsåret 2007 (1),

— der henviser til Revisionsrettens beretning om det endelige årsregnskab for Det Europæiske Center for Udvikling af Erhvervsuddannelse for regnskabsåret 2007 med centrets svar (2),

— der henviser til Rådets henstilling af 10. februar 2009 (5588/2009 — C6-0060/2009),

— der henviser til EF-traktaten, særlig artikel 276,

— der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

— der henviser til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse (4), særlig artikel 12a,

— der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,

— der henviser til forretningsordenens artikel 71 og bilag V,

— der henviser til betænkning fra Budgetkontroludvalget (A6-0177/2009),

1. meddeler direktøren for Det Europæiske Center for Udvikling af Erhvervsuddannelse decharge for gennemførelsen af centrets budget for regnskabsåret 2007;

2. fremsætter sine bemærkninger i nedenstående beslutning;

3. pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Center for Udvikling af Erhvervsuddannelse, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

Hans-Gert PÖTTERING Formand Klaus WELLE Generalsekretær

(1) EUT C 278 af 31.10.2008, s. 45.

(2) EUT C 311 af 5.12.2008, s. 130.

(3) EFT L 248 af 16.9.2002, s. 1.

(4) EFT L 39 af 13.2.1975, s. 1.

(5) EFT L 357 af 31.12.2002, s. 72.

EUROPA-PARLAMENTETS BESLUTNING

af 23. april 2009

med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Center for Udvikling af Erhvervsuddannelse for regnskabsåret 2007

EUROPA-PARLAMENTET,

— der henviser til det endelige årsregnskab for Det Europæiske Center for Udvikling af Erhvervsuddannelse for regnskabsåret 2007 (1),

— der henviser til Revisionsrettens beretning om det endelige årsregnskab for Det Europæiske Center for Udvikling af Erhvervsuddannelse for regnskabsåret 2007 med centrets svar (2),

— der henviser til Rådets henstilling af 10. februar 2009 (5588/2009 — C6-0060/2009),

— der henviser til EF-traktaten, særlig artikel 276,

— der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

— der henviser til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse (4), særlig artikel 12a,

— der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,

— der henviser til forretningsordenens artikel 71 og bilag V,

— der henviser til betænkning fra Budgetkontroludvalget (A6-0177/2009),

A. der henviser til, at Revisionsretten fastslog, at den har fået rimelig sikkerhed for, at årsregnskabet for regnskabsåret 2007 er rigtigt, og at de underliggende transaktioner er lovlige og formelt rigtige,

B. der henviser til, at Europa-Parlamentet den 22. april 2008 meddelte decharge til Det Europæiske Center for Udvikling af Erhvervsuddannelse for gennemførelsen af centrets budget for regnskabsåret 2006 (6), og i beslutningen med bemærkningerne til afgørelsen bl.a. henledte opmærksomheden på bemærkninger fra Revisionsretten vedrørende den store andel af fremførsler og annulleringer, fraværet af en passende procedure for udarbejdelse af aktivfortegnelsen til identifikation, registrering og kapitalkonvertering af aktiver, den ufuldstændige dokumentation af interne styringsprocesser og problemerne vedrørende en indkøbsprocedure,

1. lykønsker centret med, at det i modsætning til tidligere år har fået en positiv revisionserklæring fra Revisionsretten vedrørende regnskabsåret 2007, ikke kun med hensyn til regnskaberne, men også med hensyn til de underliggende transaktioner;

2. noterer sig Revisionsrettens bemærkning om, at målsætninger og resultatindikatorer ofte ikke var målbare, selv om der i centrets arbejdsprogram for 2007 var anført specifikke målsætninger for hver aktivitet og en detaljeret beskrivelse af de resultater, der skulle opnås; er enig med Revisionsretten i, at dette gør det vanskeligt at vurdere resultaterne;

3. bemærker, at centret arbejder på en mere præcis formulering af målsætningerne og resultatindikatorerne, og at det har indført aktivitetsbaseret budgetlægning for regnskabsåret 2008;

4. støtter Revisionsrettens anbefaling om, at centret definerer præcise målsætninger og i sit program fastlægger klare forbindelser mellem målsætningerne og de budgetmidler, der er nødvendige for at opfylde dem;

5. forventer, at centret rapporterer om de specifikke trufne opfølgende foranstaltninger med hensyn til Revisionsrettens anbefalinger i aktivitetsrapporten for 2008;

6. henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 23. april 2009 om økonomistyring og kontrol med europæiske agenturer (7).

(1) EUT C 278 af 31.10.2008, s. 45.

(2) EUT C 311 af 5.12.2008, s. 130.

(3) EFT L 248 af 16.9.2002, s. 1.

(4) EFT L 39 af 13.2.1975, s. 1.

(5) EFT L 357 af 31.12.2002, s. 72.

(6) EUT L 88 af 31.3.2009, s. 109.

(7) Se side 206 i denne EUT.